title: Rozhodnutie Rady 2013/308/SZBP z  24. júna 2013 , ktorým sa mení rozhodnutie 2012/642/SZBP o reštriktívnych opatreniach voči Bielorusku

text:
               25.6.2013

               SK

               Úradný vestník Európskej únie

               L 172/31

         ROZHODNUTIE RADY 2013/308/SZBP
   z 24. júna 2013,
   ktorým sa mení rozhodnutie 2012/642/SZBP o reštriktívnych opatreniach voči Bielorusku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 15. októbra 2012 prijala rozhodnutie 2012/642/SZBP (1) o reštriktívnych opatreniach voči Bielorusku.

               (2)

               Rada dospela k názoru, že v záujme uľahčenia politického dialógu by sa zákaz cestovania uvalený na Uladzimira Uladzimiraviča Makeia podľa článku 3 ods. 1 rozhodnutia 2012/642/SZBP mal pozastaviť na obdobie, počas ktorého zastáva funkciu ministra zahraničných vecí Bieloruskej republiky. Pozastavenie by malo podliehať preskúmaniu uvedenému v článku 8 ods. 2 rozhodnutia 2012/642/SZBP.

               (3)

               Rozhodnutie 2012/642/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 8 rozhodnutia 2012/642/SZBP sa nahrádza takto:

      „Článok 8
      1.   Opatrenia uvedené v článku 3 ods. 1, ktoré sa vzťahujú na Uladzimira Uladzimiraviča Makeia, sa pozastavujú na obdobie, počas ktorého zastáva funkciu ministra zahraničných vecí Bieloruskej republiky.
      2.   Toto rozhodnutie sa uplatňuje do 31. októbra 2013. Pravidelne sa preskúmava. Ak Rada usúdi, že sa jeho ciele nedosiahli, môže sa podľa potreby obnoviť alebo zmeniť.“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 24. júna 2013

            Za Radu

            predsedníčka

         C. ASHTON

      (1)  Ú. v. EÚ L 285, 17.10.2012, s. 1.


title: 2006/453/ES,Euratom: Rozhodnutie Rady a Komisie z  24. októbra 2006  o uzavretí Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               6.7.2006

               SK

               Úradný vestník Európskej únie

               L 185/7

      ROZHODNUTIE RADY A KOMISIE

   z 24. októbra 2005
   o uzavretí Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2006/453/ES, Euratom)
   RADA EURÓPSKEJ ÚNIE,
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 44 ods. 2, poslednú vetu článku 47 ods. 2 a článok 55, článok 57 ods. 2, článok 71, článok 80 ods. 2, články 93, 94, 133 a 181a v spojení s druhou vetou článku 300 ods. 2 a prvým pododsekom článku 300 ods. 3,
   so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,
   so zreteľom na Zmluvu o pristúpení z roku 2003, a najmä na jej článok 2 ods. 3,
   so zreteľom na Akt o pristúpení  z roku 2003, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na súhlas Rady podľa článku 101 Zmluvy o založení Európskeho spoločenstva pre atómovú energiu,
   keďže:

               (1)

               Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, bol v mene Európskeho spoločenstva a členských štátov podpísaný 30. apríla 2004.

               (2)

               Protokol sa predbežne vykonáva od 1. mája 2004 až do nadobudnutia jeho platnosti.

               (3)

               Protokol by mal byť schválený,

         ROZHODLI TAKTO:
   Článok 1
   Protokol k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Azerbajdžanskou republikou na strane druhej, s cieľom zohľadniť pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii, sa týmto schvaľuje v mene Európskeho spoločenstva, Európskeho spoločenstva pre atómovú energiu a členských štátov.
   Text protokolu je pripojený k tomuto rozhodnutiu (2).
   Článok 2
   Predseda Rady odovzdá v mene Európskeho spoločenstva a jeho členských štátov oznámenie ustanovené v článku 4 protokolu. Predseda Komisie zároveň odovzdá takéto oznámenie v mene Európskeho spoločenstva pre atómovú energiu.

      V Luxemburgu 24. októbra 2005

            Za Radu

            predseda

         B. BRADSHOW

            Za Komisiu

            predseda

         J. M. BARROSO

      (1)  Stanovisko z 26. októbra 2004 (zatiaľ neuverejnené v úradnom vestníku).

      (2)  Pozri stranu 3 tohto úradného vestníka.


title: Rozhodnutie Rady (EÚ) 2017/1121 z 20. júna 2017, ktorým sa vymenúva člen Výboru regiónov navrhnutý Rakúskou republikou

text:
               23.6.2017

               SK

               Úradný vestník Európskej únie

               L 162/54

         ROZHODNUTIE RADY (EÚ) 2017/1121
   z 20. júna 2017,
   ktorým sa vymenúva člen Výboru regiónov navrhnutý Rakúskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh rakúskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia mandátu, na základe ktorého bol navrhnutý pán Christian BUCHMANN (Regierungsmitglied mit politischer Verantwortung gegenüber dem Landtag (Mitglied der Steirischen Landesregierung)), sa uvoľnilo jedno miesto člena Výboru regiónov.

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

               —

               pán Christian BUCHMANN, Mitglied des steiermärkischen Landtages (zmena mandátu).

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 20. júna 2017

            Za Radu

            predsedníčka

         H. DALLI

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2014/547/EÚ, Euratom: Rozhodnutie Európskeho parlamentu z  3. apríla 2014 o absolutóriu za plnenie rozpočtu Výkonnej agentúry pre spotrebiteľov, zdravie a potraviny (predtým Výkonná agentúra pre zdravie a spotrebiteľov) za rozpočtový rok 2012

text:
               5.9.2014

               SK

               Úradný vestník Európskej únie

               L 266/106

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Výkonnej agentúry pre spotrebiteľov, zdravie a potraviny (predtým Výkonná agentúra pre zdravie a spotrebiteľov) za rozpočtový rok 2012
   (2014/547/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2012 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2012 [COM(2013) 570 – C7–0273/2013] (2),

               —

               so zreteľom na konečnú ročnú účtovnú závierku Výkonnej agentúry pre zdravie a spotrebiteľov za rozpočtový rok 2012,

               —

               so zreteľom na správu Komisie o následných opatreniach k rozhodnutiam o udelení absolutória za rozpočtový rok 2011 [COM(2013) 668] a na pracovné dokumenty útvarov Komisie pripojené k tejto správe [SWD(2013) 348 a SWD(2013) 349],

               —

               so zreteľom na správu Komisie o hodnotení financií Únie na základe dosiahnutých výsledkov [COM(2013) 461] a na pracovné dokumenty útvarov Komisie pripojené k tejto správe [SWD(2013) 228 a SWD(2012) 229],

               —

               so zreteľom na výročnú správu Komisie o vnútorných auditoch vykonaných v roku 2012 pre orgán udeľujúci absolutórium [COM(2013) 606] a pracovný dokument útvarov Komisie pripojený k tejto správe [SWD(2013) 314],

               —

               so zreteľom na správu Dvora audítorov o overení ročnej účtovnej závierky Výkonnej agentúry pre zdravie a spotrebiteľov za rozpočtový rok 2012 spolu s odpoveďami agentúry (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2012 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 18. februára 2014 o udelení absolutória výkonným agentúram za plnenie rozpočtu za rozpočtový rok 2012 (05850/2014 – C7-0049/2014),

               —

               so zreteľom na články 317, 318 a 319 Zmluvy o fungovaní Európskej únie, ako aj na článok 106a Zmluvy o založení Európskeho spoločenstva pre atómovú energiu,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 55, 145, 146 a 147,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných agentúr, ktorým majú byť zverené niektoré úlohy v rámci riadenia programov Spoločenstva (7), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcimi sa riadenia programov Spoločenstva, stanovuje vzorové finančné nariadenie pre výkonné agentúry (8), a najmä na jeho článok 66 prvý a druhý odsek,

               —

               so zreteľom na rozhodnutie Komisie 2004/858/ES z 15. decembra 2004 zakladajúce výkonnú agentúru s názvom Výkonná agentúra pre program verejného zdravia, ktorá je poverená riadením akčného programu Spoločenstva v oblasti verejného zdravia v súlade s nariadením Rady (ES) č. 58/2003 (9),

               —

               so zreteľom na rozhodnutie Komisie 2008/544/ES z 20. júna 2008, ktorým sa mení a dopĺňa rozhodnutie 2004/858/ES s cieľom transformovať Výkonnú agentúru pre program verejného zdravia na Výkonnú agentúru pre zdravie a spotrebiteľov (10),

               —

               so zreteľom na vykonávacie rozhodnutie Komisie 2013/770/EÚ zo 17. decembra 2013, ktorým sa zriaďuje Výkonná agentúra pre spotrebiteľov, zdravie a potraviny a zrušuje rozhodnutie 2004/858/ES (11),

               —

               so zreteľom na článok 76 rokovacieho poriadku a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanoviská príslušných výborov (A7-0242/2014),

               A.

               keďže v zmysle článku 17 ods. 1 Zmluvy o Európskej únii Komisia plní rozpočet a riadi programy a keďže podľa článku 317 Zmluvy o fungovaní Európskej únie plní rozpočet v spolupráci s členskými štátmi, na vlastnú zodpovednosť, v súlade so zásadami riadneho finančného hospodárenia;

               1.

               udeľuje riaditeľovi Výkonnej agentúry pre spotrebiteľov, zdravie a potraviny (predtým Výkonná agentúra pre zdravie a spotrebiteľov) absolutórium za plnenie rozpočtu agentúry za rozpočtový rok 2012;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2012, oddiel III – Komisia a výkonné agentúry;

               3.

               poveruje svojho predsedu, aby postúpil toto rozhodnutie, rozhodnutie o absolutóriu za plnenie všeobecného rozpočtu Európskej únie za rozpočtový rok 2012, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry pre spotrebiteľov, zdravie a potraviny, Rade, Komisii, Súdnemu dvoru Európskej únie a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 56, 29.2.2012.

      (2)  Ú. v. EÚ C 334, 15.11.2013, s. 1.

      (3)  Ú. v. EÚ C 365, 13.12.2013, s. 57.

      (4)  Ú. v. EÚ C 331, 14.11.2013, s. 10.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 298, 26.10.2012, s. 1.

      (7)  Ú. v. ES L 11, 16.1.2003, s. 1.

      (8)  Ú. v. EÚ L 297, 22.9.2004, s. 6.

      (9)  Ú. v. EÚ L 369, 16.12.2004, s. 73.

      (10)  Ú. v. EÚ L 173, 3.7.2008, s. 27.

      (11)  Ú. v. EÚ L 341, 18.12.2013, s. 69.


title: Rozhodnutie Rady 2013/189/SZBP z  22. apríla 2013 , ktorým sa zriaďuje Európska akadémia bezpečnosti a obrany (EABO) a zrušuje sa jednotná akcia 2008/550/SZBP

text:
               24.4.2013

               SK

               Úradný vestník Európskej únie

               L 112/22

         ROZHODNUTIE RADY 2013/189/SZBP
   z 22. apríla 2013,
   ktorým sa zriaďuje Európska akadémia bezpečnosti a obrany (EABO) a zrušuje sa jednotná akcia 2008/550/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 28 ods. 1, 42 ods. 4 a 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 18. júla 2005 prijala jednotnú akciu 2005/575/SZBP, ktorou sa zriaďuje Európska akadémia bezpečnosti a obrany (EABO) (1). Túto jednotnú akciu nahradila jednotná akcia Rady 2008/550/SZBP z 23. júna 2008, ktorou sa zriaďuje Európska akadémia bezpečnosti a obrany (EABO) (2).

               (2)

               Riadiaci výbor EABO (ďalej len „výbor“) sa 1. decembra 2008 podľa článku 13 jednotnej akcie 2008/550/SZBP dohodol na odporúčaniach o budúcich perspektívach EABO.

               (3)

               Rada vo svojich záveroch z 8. decembra 2008 schválila odporúčania výboru. Jednotnú akciu 2008/550/SZBP by preto mal nahradiť nový právny akt, v ktorom sa tieto odporúčania zohľadnia.

               (4)

               Činnosti odbornej prípravy v rámci EABO by sa mali uskutočniť v oblasti spoločnej bezpečnostnej a obrannej politiky (SBOP) vrátane oblastí riešenia konfliktov a stabilizácie.

               (5)

               Je vhodné, aby EABO počas obdobia, na ktoré sa vzťahuje toto rozhodnutie, využívala iba vyslaný personál.

               (6)

               Podľa rozhodnutia Rady 2010/427/EÚ z 26. júla 2010 o organizácii a fungovaní Európskej služby pre vonkajšiu činnosť (3) (ďalej len „ESVČ“) má ESVČ poskytovať EABO podporu, ktorú v minulosti poskytoval Generálny sekretariát Rady,

         PRIJALA TOTO ROZHODNUTIE:
   KAPITOLA I

      ZRIADENIE, POSLANIE, CIELE A ÚLOHY

   Článok 1
   Zriadenie
   Týmto sa zriaďuje Európska akadémia bezpečnosti a obrany (EABO).
   Článok 2
   Poslanie
   EABO poskytuje odbornú prípravu v oblasti spoločnej bezpečnostnej a obrannej politiky (SBOP) Únie v kontexte spoločnej zahraničnej a bezpečnostnej politiky (SZBP) na strategickej úrovni s cieľom rozvíjať a posilňovať jednotné chápanie SBOP medzi civilným a vojenským personálom a prostredníctvom svojich činností odbornej prípravy (ďalej len „činnosti odbornej prípravy EABO“) identifikovať a šíriť najlepšie postupy vo vzťahu k rôznym otázkam SBOP.
   Článok 3
   Ciele
   Ciele EABO sú:

               a)

               ďalej posilňovať spoločnú európsku bezpečnostnú a obrannú kultúru v rámci SBOP;

               b)

               podporovať lepšie chápanie SBOP ako zásadnej zložky SZBP;

               c)

               poskytovať orgánom Únie kvalifikovaný personál schopný efektívne pracovať vo všetkých oblastiach SBOP;

               d)

               poskytovať orgánom štátnej správy členských štátov a ich zamestnancom kvalifikovaný personál s dobrou znalosťou politík, inštitúcií a postupov v oblasti SZBP Únie;

               e)

               podporovať partnerstvá Únie v oblasti SBOP, a to najmä partnerstvá s tými krajinami, ktoré sa podieľajú na misiách SBOP;

               f)

               pomáhať pri rozvíjaní profesijných vzťahov a kontaktov medzi účastníkmi zúčastňujúcimi sa činností odbornej prípravy EABO (ďalej len „účastníci“);

         Pozornosť sa podľa potreby venuje zabezpečeniu súladu s ostatnými činnosťami Únie.
   Článok 4
   Úlohy
   1.   Hlavnými úlohami EABO sú v súlade s jej poslaním a cieľmi organizácia a vykonávanie činností odbornej prípravy EABO v oblasti SBOP.
   2.   Medzi činnosti odbornej prípravy EABO patria:

               a)

               vyšší odborný kurz SBOP;

               b)

               úvodné kurzy do problematiky SBOP;

               c)

               kurzy SBOP pre špecializovaných účastníkov alebo s osobitným zameraním.

         Ostatné činnosti odbornej prípravy sa uskutočňujú podľa rozhodnutí riadiaceho výboru uvedeného v článku 8 (ďalej len „výbor“).
   3.   Okrem činností uvedených v odseku 2 EABO predovšetkým:

               a)

               podporuje vzťahy, ktoré sa majú nadviazať medzi inštitútmi uvedenými v článku 5 ods. 1 a zapojenými do siete upravenej v uvedenom článku (ďalej len „sieť“);

               b)

               prevádzkuje a ďalej vyvíja internetový systém diaľkového vzdelávania (IDL systém) na podporu činností odbornej prípravy v oblasti SBOP;

               c)

               vypracúva a vydáva učebný materiál pre odbornú prípravu Únie v oblasti SBOP, čerpajúc pritom aj z už existujúcich relevantných materiálov;

               d)

               podporuje sieť absolventov medzi bývalými účastníkmi;

               e)

               podporuje výmenné programy v oblasti SBOP medzi inštitútmi odbornej prípravy členských štátov;

               f)

               poskytuje príspevky k výročnému programu odbornej prípravy Únie v SBOP;

               g)

               poskytuje podporu pre riadenie odbornej prípravy v oblasti predchádzania konfliktom a civilného krízového riadenia;

               h)

               organizuje a vedie výročné spoločné konferencie s účasťou civilných a vojenských odborníkov v oblasti odbornej prípravy v SBOP z inštitútov odbornej prípravy a ministerstiev členských štátov a v prípade potreby relevantných externých subjektov v oblasti odbornej prípravy a

               i)

               každoročne hodnotí vykonávanie svojej činnosti z hľadiska napĺňania cieľov stanovených v článku 3.

         4.   Činnosti odbornej prípravy EABO sa uskutočňujú prostredníctvom siete.
   5.   Inštitút Európskej únie pre bezpečnostné štúdie (IEÚBS) ako súčasť siete podporuje činnosti odbornej prípravy EABO, najmä prostredníctvom svojich publikácií, prednášok zo strany svojich výskumných pracovníkov a príspevkov k internetovému systému diaľkového vzdelávania EABO.
   KAPITOLA II

      ORGANIZÁCIA

   Článok 5
   Sieť
   1.   EABO je organizovaná ako sieť spájajúca civilné a vojenské inštitúty, kolégiá, akadémie, univerzity, inštitúcie a iných aktérov zaoberajúcich sa záležitosťami bezpečnostnej a obrannej politiky v rámci Únie, určených členskými štátmi, a Inštitút Európskej únie pre bezpečnostné štúdie (ďalej len „inštitúty“), ktorej úlohou je podporovať činnosti odbornej prípravy v oblasti SBOP.
   2.   EABO nadviaže úzke vzťahy s inštitúciami Únie a príslušnými agentúrami Únie, najmä s Európskou policajnou akadémiou (CEPOL).
   3.   EABO svoju činnosť vykonáva pod vedením vysokého predstaviteľa Únie pre zahraničné veci a bezpečnostnú politiku (ďalej len „vysoký predstaviteľ“).
   Článok 6
   Právna spôsobilosť
   1.   EABO má právnu spôsobilosť potrebnú na plnenie svojich úloh a dosahovanie svojich cieľov, uzatváranie zmlúv a administratívnych dohôd, ktoré sú potrebné na jej fungovanie, vrátane spôsobilosti vysielať pracovníkov, nadobúdať vybavenie, najmä vyučovacie pomôcky, mať bankové účty a byť účastníkom súdnych konaní.
   2.   Všetky záväzky, ktoré môžu vyplynúť zo zmlúv, ktoré uzavrie EABO, sa financujú z finančných prostriedkov, ktoré má k dispozícii podľa článkov 14, 15 a 16.
   Článok 7
   Štruktúra
   V rámci EABO sa vytvára táto štruktúra:

               a)

               výbor, ktorý je zodpovedný za celkovú koordináciu a riadenie činností odbornej prípravy EABO;

               b)

               výkonná akademická rada, ktorá je zodpovedná za kvalitu a ucelenosť činností odbornej prípravy EABO;

               c)

               vedúci EABO, ktorý je zodpovedný za finančné a administratívne riadenie EABO, ako aj poskytovanie pomoci výboru a výkonnej akademickej rade vo veciach organizácie a riadenia činností EABO;

               d)

               sekretariát EABO (ďalej len „sekretariát“), ktorý pomáha vedúcemu EABO pri plnení jeho úloh.

         Článok 8
   Riadiaci výbor
   1.   Výbor sa skladá z jedného zástupcu vymenovaného každým členským štátom a je orgánom EABO s rozhodovacími právomocami. Každého člena výboru môže zastupovať alebo sprevádzať náhradník.
   2.   Na zasadnutiach výboru môžu členov výboru sprevádzať odborníci.
   3.   Výboru predsedá zástupca vysokého predstaviteľa, ktorý má náležité skúsenosti. Zasadá aspoň dvakrát do roka.
   4.   Zástupcovia krajín pristupujúcich k Únii sa môžu zúčastňovať zasadnutí výboru ako aktívni pozorovatelia.
   5.   Zasadnutí výboru sa bez hlasovacieho práva zúčastňujú vedúci EABO, predseda výkonnej akademickej rady a prípadne predsedovia jeho jednotlivých zložení, ako aj zástupca Komisie.
   6.   Výbor má tieto úlohy:

               a)

               vypracovávať ročné učebné plány EABO, využívajúc pritom koncepciu odbornej prípravy EABO;

               b)

               celkovo usmerňovať prácu výkonnej akademickej rady;

               c)

               schváliť koncepciu odbornej prípravy EABO, v ktorej sa budú odzrkadľovať dohodnuté požiadavky na odbornú prípravu EABO, a pravidelne túto koncepciu preskúmavať;

               d)

               vyberať členský štát alebo členské štáty, v ktorých sa budú činnosti odbornej prípravy EABO uskutočňovať, a inštitúty, ktoré budú tieto činnosti realizovať;

               e)

               vypracúvať a schvaľovať koncept učebných osnov všetkých činností odbornej prípravy EABO;

               f)

               brať na vedomie hodnotiace správy týkajúce sa kurzov a schvaľovať všeobecnú výročnú správu o činnostiach odbornej prípravy EABO, ktoré sa pošlú príslušným orgánom Rady;

               g)

               vymenúvať predsedov výkonnej akademickej rady a jej jednotlivých zložení na obdobie aspoň dvoch akademických rokov;

               h)

               prijímať potrebné rozhodnutia týkajúce sa fungovania EABO, pokiaľ ich neprijíma iný orgán;

               i)

               na základe návrhov vedúceho EABO schvaľovať ročný rozpočet a akýkoľvek opravný rozpočet;

               j)

               schvaľovať ročné účtovné závierky a udeľovať vedúcemu EABO absolutórium;

               k)

               schvaľovať dodatočné pravidlá vzťahujúce sa na výdavky, ktoré spravuje EABO;

               l)

               schvaľovať akékoľvek finančné dohody a/alebo technické dohody s Komisiou, ESVČ alebo členskými štátmi týkajúce sa financovania a/alebo realizácie výdavkov EABO;

               m)

               schvaľovať pravidlá vzťahujúce sa na personál vyslaný do EABO;

               n)

               rozhodovať o začatí osobitných činností odbornej prípravy EABO s účasťou tretej krajiny v rámci všeobecného politického rámca stanoveného Politickým a bezpečnostným výborom.

         7.   Výbor prijme svoj rokovací poriadok.
   8.   Výbor sa uznáša kvalifikovanou väčšinou, ako sa vymedzuje v hlave II Protokolu č. 36 o prechodných ustanoveniach pripojeného k Zmluve o Európskej únii a Zmluve o fungovaní Európskej únie.
   Článok 9
   Výkonná akademická rada
   1.   Výkonná akademická rada je zložená z vyššie postavených zástupcov tých civilných a vojenských inštitútov a iných aktérov určených členskými štátmi, ktoré podporujú vykonávanie činností odbornej prípravy EABO. Ak má niektorý členský štát viacerých zástupcov, títo spoločne tvoria jednu delegáciu.
   2.   Predsedu výkonnej akademickej rady vymenúva výbor spomedzi členov rady.
   3.   Na zasadnutia výkonnej akademickej rady sa prizývajú zástupcovia Komisie a ESVČ.
   4.   Na zasadnutia výkonnej akademickej rady možno prizývať aj akademických odborníkov a vyšších úradníkov z vnútroštátnych inštitúcií a inštitúcií Únie.
   5.   Úlohou výkonnej akademickej rady je:

               a)

               poskytovať výboru akademické poradenstvo a odporúčania;

               b)

               plniť prostredníctvom siete dohodnutý ročný učebný plán;

               c)

               dohliadať na IDL systém;

               d)

               vypracúvať podrobné učebné osnovy všetkých činností odbornej prípravy EABO na základe dohodnutého konceptu učebných osnov;

               e)

               zabezpečovať celkovú koordináciu činností odbornej prípravy EABO medzi všetkými inštitútmi;

               f)

               skúmať úroveň činností odbornej prípravy EABO uskutočnených v predchádzajúcom akademickom roku;

               g)

               predkladať výboru návrhy na činnosti odbornej prípravy EABO na nasledujúci akademický rok;

               h)

               zaisťovať systematické hodnotenie všetkých činností odbornej prípravy EABO a schvaľovať hodnotiace správy týkajúce sa kurzov;

               i)

               podieľať sa na vypracúvaní návrhu rámcovej výročnej správy o činnostiach EABO.

         6.   Výkonná akademická rada môže na účely plnenia svojich úloh zasadať v rôznych zloženiach zameraných na rôzne projekty. Výkonná akademická rada vypracúva pravidlá a podmienky, ktorými sa riadi vytváranie a fungovanie týchto zložení a ktoré odsúhlasí výbor.
   7.   Rokovací poriadok výkonnej akademickej rady prijíma výbor.
   Článok 10
   Vedúci EABO
   1.   Vedúci EABO je zodpovedný za organizáciu a riadenie činností odbornej prípravy EABO. Vedúci EABO v tejto oblasti podporuje činnosť výboru a výkonnej akademickej rady a koná ako zástupca EABO pre činnosti odbornej prípravy v rámci siete i mimo nej. Vedúci EABO predovšetkým:

               a)

               prijíma všetky nevyhnutné kroky, vrátane prijímania interných administratívnych predpisov a zverejňovania oznámení, na zabezpečenie efektívnej realizácie činností EABO;

               b)

               na základe návrhov predložených výkonnou akademickou radou vypracúva predbežný návrh výročnej správy EABO a predbežný návrh jej pracovného programu, ktoré sa predkladajú výboru;

               c)

               koordinuje vykonávanie pracovného programu EABO;

               d)

               udržiava kontakty s príslušnými orgánmi v členských štátoch;

               e)

               udržiava kontakty s príslušnými externými aktérmi vykonávajúcimi činnosti odbornej prípravy v oblasti SBOP;

               f)

               v prípade potreby uzatvára technické dohody o činnostiach odbornej prípravy EABO s príslušnými orgánmi a aktérmi odbornej prípravy v oblasti SBOP;

               g)

               plní akékoľvek ďalšie úlohy, ktorými ho poveril výbor.

         2.   Vedúci EABO je zodpovedný za finančné a administratívne riadenie EABO a najmä:

               a)

               zostavuje a výboru predkladá všetky návrhy rozpočtov;

               b)

               prijíma rozpočty po ich schválení výborom;

               c)

               plní funkciu povoľujúceho úradníka pre rozpočet EABO;

               d)

               otvára jeden alebo viacero bankových účtov v mene EABO;

               e)

               dojednáva, predkladá výboru a uzatvára akékoľvek finančné dohody a/alebo technické dohody s Komisiou, ESVČ alebo členskými štátmi týkajúce sa financovania a/alebo plnenia výdavkov EABO;

               f)

               dojednáva a v mene EABO podpisuje všetky výmeny listov na účely vyslania personálu sekretariátu do EABO;

               g)

               vo všeobecnej rovine zastupuje EABO na účely všetkých právnych úkonov, ktoré majú finančné dôsledky;

               h)

               predkladá výboru ročné účtovné závierky EABO.

         3.   Vedúceho EABO vymenúva vysoký predstaviteľ po konzultácii s výborom. Vedúci EABO sa vymenovaním stáva súčasťou personálu ESVČ na dobu, po ktorú trvá jeho vymenovanie. Členské štáty môžu navrhovať kandidátov na pracovné miesto vedúceho EABO a personál inštitúcií Únie a ESVČ sa môže uchádzať o toto pracovné miesto, v súlade s uplatniteľnými pravidlami, ktoré sa vzťahujú tak na kandidátov navrhovaných členskými štátmi, ako aj na personál inštitúcií Únie a ESVČ.
   4.   Vedúci EABO sa za svoju činnosť zodpovedá výboru.
   Článok 11
   Sekretariát EABO
   1.   Sekretariát pomáha vedúcemu EABO pri plnení jeho úloh.
   2.   Vedúci EABO, ktorému pomáha výberová komisia, je zodpovedný za výber personálu sekretariátu.
   3.   Sekretariát poskytuje pomoc výboru, výkonnej akademickej rade a inštitútom pri organizovaní činností odbornej prípravy EABO.
   4.   Na účely správy organizačných a administratívnych záležitostí spojených s organizovaním činností odbornej prípravy EABO určí každý inštitút kontaktné miesto pre styk so sekretariátom.
   5.   Sekretariát úzko spolupracuje s Komisiou a ESVČ.
   Článok 12
   Personál EABO
   1.   Personál EABO pozostáva z:

               a)

               personálu, ktorý bol do EABO vyslaný inštitúciami Únie, ESVČ a agentúrami Únie;

               b)

               národných expertov, ktorých do EABO vyslali členské štáty.

         2.   EABO môže prijímať stážistov a hosťujúcich štipendistov.
   3.   Výbor na návrh vysokého predstaviteľa vymedzuje v prípade potreby podmienky uplatniteľné na stážistov a hosťujúcich štipendistov.
   4.   Rozhodnutie vysokého predstaviteľa Únie pre zahraničné veci a bezpečnostnú politiku z 23. marca 2011, ktorým sa ustanovujú pravidlá uplatniteľné na národných expertov vyslaných do Európskej služby pre vonkajšiu činnosť (4) sa primerane uplatňuje na národných expertov, ktorých do EABO vyslali členské štáty.
   KAPITOLA III

      FINANCOVANIE

   Článok 13
   Hotovostné príspevky na činnosti odbornej prípravy EABO
   1.   Každý členský štát, inštitúcia Únie, agentúra Únie a inštitút, ako aj ESVČ, znáša všetky náklady súvisiace s jeho/jej účasťou v EABO vrátane platov, príspevkov, cestovných výdavkov, diét a nákladov spojených s organizačnou a administratívnou podporou činností odbornej prípravy EABO.
   2.   Každý účastník znáša všetky náklady spojené so svojou účasťou.
   Článok 14
   Podpora zo strany ESVČ
   1.   ESVČ znáša náklady vzniknuté v dôsledku toho, že sa v jej priestoroch nachádza sídlo vedúceho EABO a sekretariátu, vrátane nákladov na informačné technológie, vyslanie vedúceho EABO a vyslanie jedného asistenta z personálu na sekretariát.
   2.   ESVČ poskytuje EABO administratívnu podporu potrebnú na prijímanie a riadenie jej personálu a na plnenie jej rozpočtu.
   3.   Technické podmienky pomoci, ktorú ESVČ poskytuje, dojednáva vedúci EABO a schvaľuje výbor.
   Článok 15
   Dobrovoľné príspevky
   1.   Na účely financovania osobitných činností môže EABO získavať dobrovoľné príspevky od členských štátov a inštitútov, alebo od iných darcov. EABO s takýmito príspevkami hospodári ako s účelovo viazanými príjmami.
   2.   Technické podmienky poskytnutia príspevkov uvedených v odseku 1 dojednáva vedúci EABO a schvaľuje výbor.
   Článok 16
   Príspevok z rozpočtu Únie
   1.   EABO dostáva ročný príspevok zo všeobecného rozpočtu Únie. Takýto príspevok môže pokrývať najmä náklady na podporu činností odbornej prípravy EABO a národných expertov, ktorých do EABO vyslali členské štáty.
   2.   Finančná referenčná suma určená na pokrytie výdavkov na EABO počas prvých 12 mesiacov po uzavretí dohody o financovaní uvedenej v odseku 3 je 535 000 EUR. O finančných referenčných sumách určených na pokrytie výdavkov na EABO na ďalšie obdobia rozhoduje Rada.
   3.   Po rozhodnutí Rady uvedenom v odseku 2 vedúci EABO dojedná s Komisiou dohodu o financovaní, ktorú schvaľuje výbor.
   Článok 17
   Rozpočtové pravidlá
   Rozpočtové pravidlá stanovené v prílohe sa vzťahujú na výdavky hradené zo strany EABO a na financovanie takýchto výdavkov.
   KAPITOLA IV

      RÔZNE USTANOVENIA

   Článok 18
   Účasť na činnostiach odbornej prípravy EABO
   1.   Účasť na všetkých činnostiach odbornej prípravy EABO je otvorená pre štátnych príslušníkov všetkých členských štátov a pristupujúcich štátov. Inštitúty zaoberajúce sa organizáciou a vedením odbornej prípravy zabezpečujú, aby sa táto zásada uplatňovala bez akejkoľvek výnimky.
   Účasť na činnostiach odbornej prípravy EABO je v zásade otvorená pre štátnych príslušníkov krajín, ktoré sú kandidátmi na vstup do Únie, a podľa potreby aj pre štátnych príslušníkov iných tretích krajín.
   2.   Účastníkmi sú civilný a vojenský personál zaoberajúci sa strategickými aspektmi v oblasti SBOP a experti, ktorí sa majú nasadiť na misie alebo operácie v rámci SBOP.
   Na činnosti odbornej prípravy EABO možno prizývať zástupcov, okrem iného, medzinárodných organizácií, mimovládnych organizácií, akademických inštitúcií a médií, ako aj predstaviteľov podnikateľskej sféry.
   3.   Účastníkovi, ktorý ukončil kurz EABO, sa udelí osvedčenie, ktoré podpisuje vysoký predstaviteľ. Podrobnosti ohľadom osvedčenia neustále skúma výbor. Členské štáty a inštitúcie Únie osvedčenie uznávajú.
   Článok 19
   Spolupráca
   EABO spolupracuje s medzinárodnými organizáciami a inými relevantnými subjektami, ako napríklad národnými inštitútmi odbornej prípravy tretích krajín a využíva ich odborné znalosti.
   Článok 20
   Bezpečnostné nariadenia
   Na EABO sa vzťahuje rozhodnutie Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (5).
   KAPITOLA V

      ZÁVEREČNÉ USTANOVENIA

   Článok 21
   Kontinuita
   Pravidlá a predpisy prijaté na vykonávanie jednotnej akcie 2008/550/SZBP zostávajú v platnosti na účel vykonávania tohto rozhodnutia, pokiaľ sú zlučiteľné s týmto rozhodnutím a pokiaľ sa nezmenia a nedoplnia alebo nezrušia.
   Článok 22
   Zrušenie
   Jednotná akcia 2008/550/SZBP sa týmto zrušuje.
   Článok 23
   Preskúmanie, nadobudnutie účinnosti a ukončenie
   1.   Toto nariadenie nadobúda účinnosť 1. apríla 2013. Podľa potreby sa preskúma, a to v každom prípade najneskôr šesť mesiacov pred skončením jeho účinnosti.
   2.   Toto rozhodnutie stráca účinnosť štyri roky po dátume uzavretia dohody o financovaní uvedenej v článku 16 ods. 3.

      V Luxemburgu 22. apríla 2013

            Za Radu

            predsednička

         C. ASHTON

      (1)  Ú. v. EÚ L 194, 26.7.2005, s. 15.

      (2)  Ú. v. EÚ L 176, 4.7.2008, s. 20.

      (3)  Ú. v. EÚ L 201, 3.8.2010, s. 30.

      (4)  Ú. v. EÚ C 12, 14.1.2012, s. 8.

      (5)  Ú. v. EÚ L 141, 27.5.2011, s. 17.

      PRÍLOHA

         Rozpočtové pravidlá, ktoré sa vzťahujú na výdavky hradené zo strany EABO a jej financovanie

      Článok 1
      Rozpočtové zásady
      1.   Rozpočet EABO je akt, ktorým sa na každý rozpočtový rok stanovujú a schvaľujú všetky príjmy EABO a všetky výdavky hradené zo strany EABO.
      2.   Rozpočtové príjmy a výdavky sú v rovnováhe.
      3.   Žiadny príjem EABO ani výdavok hradený zo strany EABO sa nesmie realizovať inak ako začlenením do položky v rozpočte.
      Článok 2
      Prijímanie rozpočtov
      1.   Vedúci EABO každý rok zostavuje návrh rozpočtu na nasledujúci rozpočtový rok, ktorý sa začína 1. januára a končí 31. decembra toho istého roku. Návrh rozpočtu zahŕňa rozpočtové prostriedky, ktoré sa považujú za potrebné na pokrytie výdavkov, ktoré má EABO počas uvedeného obdobia uhradiť, a prognózu očakávaných príjmov na pokrytie týchto výdavkov.
      2.   Rozpočtové prostriedky sa podľa potreby členia podľa druhu alebo účelu do kapitol a článkov. Návrh obsahuje podrobné poznámky k jednotlivým článkom.
      3.   Príjmy pozostávajú z dobrovoľných príspevkov členských štátov, ročného príspevku z rozpočtu Európskej únie a rôznych príjmov.
      4.   Vedúci EABO do 31. októbra predloží výboru podrobnú rozpočtovú správu o bežnom a predchádzajúcom rozpočtovom roku a návrh rozpočtu. Výbor schváli návrh rozpočtu do 31. decembra.
      5.   V prípade nepredvídaných okolností a naliehavej potreby môže vedúci EABO navrhnúť opravný rozpočet. Akýkoľvek návrh opravného rozpočtu a rozpočet na prvý rok po prijatí tohto rozhodnutia sa navrhuje, schvaľuje a prijíma podľa toho istého postupu, aký sa uplatňuje na ročný rozpočet s tou výnimkou, že sa neuplatňujú lehoty uplatniteľné na ročný rozpočet.
      Článok 3
      Presun rozpočtových prostriedkov
      Vedúci EABO môže v rámci rozpočtu so súhlasom výboru uskutočniť presuny rozpočtových prostriedkov.
      Článok 4
      Prenos rozpočtových prostriedkov
      1.   Rozpočtové prostriedky potrebné na splnenie právnych záväzkov vzniknutých do 31. decembra rozpočtového roka sa prenesú do nasledujúceho rozpočtového roka.
      2.   Vedúci EABO môže so súhlasom výboru preniesť ďalšie rozpočtové prostriedky z rozpočtu do nasledujúceho rozpočtového roka.
      3.   Ďalšie rozpočtové prostriedky sa na konci rozpočtové roka zrušia.
      Článok 5
      Plnenie rozpočtu a riadenie personálu
      Na účely plnenia rozpočtu a riadenia svojho personálu používa EABO v čo najväčšej možnej miere existujúce administratívne štruktúry Únie, najmä ESVČ.
      Článok 6
      Bankové účty EABO
      1.   Akýkoľvek bankový účet EABO sa otvorí v prvotriednej finančnej inštitúcii, ktorej ústredie sa nachádza v členskom štáte, pričom to bude bežný účet alebo účet s krátkou dobou viazanosti vedený v eurách.
      2.   Žiadny bankový účet EABO sa nesmie prečerpať.
      Článok 7
      Platby
      Všetky platby z bankového účtu EABO si vyžadujú spoločný podpis vedúceho EABO a ďalšieho člena personálu EABO.
      Článok 8
      Účtovníctvo
      1.   Vedúci EABO zabezpečuje, že účty, v ktorých sa uvádzajú príjmy, výdavky a súpis majetku EABO, sa vedú v súlade s medzinárodne akceptovanými účtovnými štandardmi pre verejný sektor.
      2.   Vedúci EABO predkladá výboru ročnú účtovnú závierku za daný rozpočtový rok najneskôr 31. marca nasledujúceho roka.
      3.   Potrebné účtovné služby sa zabezpečujú prostredníctvom externých poskytovateľov.
      Článok 9
      Audit
      1.   Každoročne sa vykonáva audit účtov EABO.
      2.   Potrebné audítorské služby sa zabezpečujú prostredníctvom externých poskytovateľov.
      3.   Správy o audite sú k dispozícii výboru, ak si ich vyžiada.
      Článok 10
      Absolutórium
      1.   Výbor rozhoduje na základe ročnej účtovnej závierky a na základe ročnej audítorskej správy o tom, či vedúcemu EABO udelí absolutórium v súvislosti s plnením rozpočtu EABO.
      2.   Vedúci EABO uskutoční všetky vhodné kroky s cieľom ubezpečiť výbor, že je možné udeliť absolutórium, a prijať opatrenia zohľadňujúce prípadné pripomienky uvedené v rozhodnutiach o udelení absolutória.


title: Rozhodnutie Rady 2013/306/SZBP z  24. júna 2013 , ktorým sa predlžuje mandát osobitnej zástupkyne Európskej únie pre Strednú Áziu

text:
               25.6.2013

               SK

               Úradný vestník Európskej únie

               L 172/25

         ROZHODNUTIE RADY 2013/306/SZBP
   z 24. júna 2013,
   ktorým sa predlžuje mandát osobitnej zástupkyne Európskej únie pre Strednú Áziu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 25. júna 2012 prijala rozhodnutie 2012/328/SZBP (1), ktorým sa pani Patricia FLOROVÁ vymenúva za osobitnú zástupkyňu Európskej únie (OZEÚ) pre Strednú Áziu. Mandát OZEÚ má skončiť 30. júna 2013.

               (2)

               Mandát OZEÚ by sa mal predĺžiť o ďalšie obdobie 12 mesiacov.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitná zástupkyňa Európskej únie
   Mandát pani Patricie FLOROVEJ ako OZEÚ pre Strednú Áziu sa týmto predlžuje do 30. júna 2014. Mandát OZEÚ sa môže skončiť skôr, ak o tom rozhodne Rada na návrh vysokej predstaviteľky Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ je založený na politických cieľoch Únie v Strednej Ázii. Tieto ciele zahŕňajú:

               a)

               podporu dobrých a úzkych vzťahov medzi Úniou a krajinami Strednej Ázie na základe spoločných hodnôt a záujmov podľa príslušných dohôd;

               b)

               prispievanie k posilneniu stability a spolupráce medzi krajinami tohto regiónu;

               c)

               prispievanie k posilneniu demokracie, právneho štátu, dobrej správy vecí verejných a dodržiavania ľudských práv a základných slobôd v Strednej Ázii;

               d)

               riešenie hlavných hrozieb, najmä osobitných problémov, ktoré sa priamo týkajú Európy;

               e)

               zvýšenie efektivity a viditeľnosti Únie v regióne aj pomocou užšej koordinácie s ostatnými významnými partnermi a medzinárodnými organizáciami, ako napríklad Organizáciou pre bezpečnosť a spoluprácu v Európe (OBSE) a Organizáciou Spojených národov.

         Článok 3
   Mandát
   1.   Na dosiahnutie uvedených cieľov politiky sa OZEÚ udeľuje mandát:

               a)

               podporovať celkovú politickú koordináciu Únie v Strednej Ázii a pomáhať zabezpečovať súlad vonkajších činností Únie v regióne;

               b)

               v mene VP spolu s Európskou službou pre vonkajšiu činnosť (ESVČ) a Komisiou monitorovať postup vykonávania stratégie EÚ pre nové partnerstvo so Strednou Áziou, doplnený o následnú správu o pokroku pri vykonávaní stratégie EÚ pre Strednú Áziu, predkladať odporúčania a pravidelne podávať správy príslušným orgánom Rady;

               c)

               pomáhať Rade pri ďalšom rozvíjaní komplexnej politiky voči Strednej Ázii;

               d)

               podrobne sledovať politický vývoj v Strednej Ázii vytváraním a udržiavaním úzkych kontaktov s vládami, parlamentmi, súdnictvom, občianskou spoločnosťou a masmédiami;

               e)

               nabádať Kazachstan, Kirgizsko, Tadžikistan, Turkménsko a Uzbekistan, aby spolupracovali pri riešení regionálnych otázok, ktoré sú v ich spoločnom záujme;

               f)

               rozvíjať vhodné kontakty a spoluprácu s hlavnými zainteresovanými aktérmi v regióne vrátane všetkých relevantných regionálnych a medzinárodných organizácií, najmä so Šanghajskou organizáciou pre spoluprácu (SCO), s Eurázijským hospodárskym spoločenstvom (EURASEC), Konferenciou o vzťahoch a vytváraní dôvery v Ázii (CICA), Organizáciou zmluvy kolektívnej bezpečnosti (CSTO), Programom regionálnej hospodárskej spolupráce v Strednej Ázii (CAREC) a s Regionálnym informačným a koordinačným centrom v Strednej Ázii (CARICC);

               g)

               prispievať k vykonávaniu politiky Únie v oblasti ľudských práv v spolupráci s OZEÚ pre ľudské práva a usmernení EÚ pre oblasť ľudských práv, najmä pokiaľ ide o ženy a deti v oblastiach postihnutých konfliktom, a to predovšetkým monitorovaním a riešením vývoja v tomto smere;

               h)

               v úzkej spolupráci s OBSE prispievať k predchádzaniu konfliktov a k ich riešeniu budovaním kontaktov s orgánmi a inými miestnymi aktérmi ako sú mimovládne organizácie, politické strany, menšiny, náboženské skupiny a ich vedúci;

               i)

               prispievať k formulácii aspektov spoločnej zahraničnej a bezpečnostnej politiky, ktoré súvisia s energetickou bezpečnosťou, bezpečnosťou hraníc, vrátane boja proti obchodovaniu s omamnými látkami a riadením vodných zdrojov a so zmenami životného prostredia a klímy v Strednej Ázii;

               j)

               podporovať regionálnu bezpečnosť v rámci hraníc Strednej Ázie potom, ako sa začnú sťahovať jednotky medzinárodných bezpečnostných podporných síl (ISAF).

         2.   OZEÚ podporuje činnosť VP v regióne a zabezpečuje prehľad všetkých činností Únie v regióne.
   Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   Politický a bezpečnostný výbor (PBV) je s OZEÚ v úzkom spojení a je jej hlavným styčným bodom s Radou. PBV činnosť OZEÚ v rámci jej mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ úzko spolupracuje s ESVČ a jej príslušnými útvarmi.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. júla 2013 do 30. júna 2014 je 1 050 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov vyslaného personálu hradí príslušný členský štát, príslušná inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu sú štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   4.   Personál OZEÚ je umiestnený spoločne s príslušnými oddeleniami ESVČ alebo delegáciami/zastúpeniami Únie v tretích krajinách na účely prispievania k súdržnosti a konzistentnosti ich príslušných činností.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov personálu OZEÚ, sa podľa potreby dohodnú s hostiteľskými krajinami. Členské štáty a ESVČ poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (2).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečia, aby OZEÚ mal prístup ku všetkým relevantným informáciám.
   2.   Delegácie Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, a to predovšetkým tak, že:

               a)

               na základe usmernení ESVČ vypracuje bezpečnostný plán konkrétnej misie, ktorý zahŕňa fyzické, organizačné a procedurálne bezpečnostné opatrenia pre konkrétnu misiu, ktorými sa upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov, a pohotovostný plán a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia tímu, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správ o pokroku a o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. OZEÚ v prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci. OZEÚ sa môže v súlade s článkom 36 zmluvy podieľať na informovaní Európskeho parlamentu.
   Článok 12
   Koordinácia
   1.   OZEÚ v záujme dosiahnutia cieľov politiky Únie prispieva k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie, ako aj s činnosťou OZEÚ pre Afganistan. OZEÚ pravidelne poskytuje informácie misiám členských štátov a delegáciám Únie.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov. Tieto osoby vyvíjajú maximálne úsilie na pomoc OZEÚ pri vykonávaní jej mandátu. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Pomoc súvisiaca s nárokmi
   OZEÚ a jeho personál pomáhajú pri poskytovaní informácií pri riešení všetkých nárokov a záväzkov, ktoré vyplývajú z mandátov predchádzajúcich OZEÚ pre mierový proces na Blízkom východe a poskytujú administratívnu pomoc a prístup k príslušným spisom na tento účel.
   Článok 14
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží Rade, Komisii a VP správu o pokroku do konca decembra 2013 a na konci svojho mandátu súhrnnú správu o jeho vykonávaní.
   Článok 15
   Nadobudnutie účinnosti
   Toto rozhodnutie nadobúda účinnosť dátumom jeho prijatia.
   Uplatňuje sa od 1. júla 2013.

      V Luxemburgu 24. júna 2013

            Za Radu

            predsedníčka

         C. ASHTON

      (1)  Ú. v. EÚ L 165, 26.6.2012, s. 59.

      (2)  Ú. v. EÚ L 141, 27.5.2011, s. 17.


title: Rozhodnutie Komisie z 31. júla 2002, ktorým sa správa pomoci zveruje implementačným agentúram pre predvstupové opatrenia na rozvoj poľnohospodárstva a vidieka v Rumunsku v predvstupovom období

text:
Dôležité právne oznámenie

|

32002D0638

Úradný vestník L 206 , 03/08/2002 S. 0031 - 0032

		Rozhodnutie Komisiez 31. júla 2002,ktorým sa správa pomoci zveruje implementačným agentúram pre predvstupové opatrenia na rozvoj poľnohospodárstva a vidieka v Rumunsku v predvstupovom období(2002/638/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 1266/1999 z 21. júna 1999 o koordinácii pomoci kandidátskym krajinám v rámci predvstupovej stratégie a o zmene a doplnení nariadenia (EHS) č. 3906/89 [1], najmä na jeho článok 12 ods. 2,keďže:(1) V súlade s článkom 4 ods. 5 nariadenia (ES) č. 1268/1999 z 21. júna 1999 o podpore spoločenstva pre predvstupové opatrenia pre rozvoj poľnohospodárstva a vidieka v kandidátskych krajinách strednej a východnej Európy v predvstupovom období [2], naposledy zmeneného a doplneného nariadením (ES) č. 2500/2001 [3], program rozvoja poľnohospodárstva a vidieka pre Rumunsko bol schválený rozhodnutím Komisie C(2000) 3742, v konečnom znení, dňa 12. decembra 2000 a zmenený a doplnený rozhodnutím Komisie H/2002/1936 dňa 11. júla 2002.(2) Rumunská vláda a Komisia, konajúc v mene Európskeho spoločenstva, podpísali 2. februára 2001 Viacročnú dohodu o financovaní (ďalej VDF), ktorou sa stanovuje technický, právny a administratívny rámec pre vykonávanie programu Sapard.(3) Nariadenie (ES) č. 1266/1999 stanovuje, že od podmienky schválenia ex ante uvedenej v článku 12 ods. 1 nariadenia (ES) č. 1266/1999 možno prípad od prípadu upustiť na základe analýzy spôsobilosti daného štátu či sektoru na správu programu/projektu, na základe postupov finančnej kontroly a na základe štruktúr týkajúcich sa verejných financií; nariadenie Komisie (ES) č. 2222/2000 [4] v znení nariadenia (ES) č. 2252/2001 [5] stanovuje podrobné pravidlá vykonávania uvedenej analýzy.(4) Príslušný orgán v Rumunsku ustanovil Agentúru Sapard, verejnú inštitúciu s právnym statusom podliehajúcu ministerstvu poľnohospodárstva, výživy a lesníctva. Táto agentúra bude zodpovedať za vykonávanie týchto opatrení: "Spracovanie a predaj poľnohospodárskych výrobkov a produktov rybolovu", "Rozvoj a zlepšenie infraštruktúry vidieka" a "Technická pomoc", stanovených v Programe rozvoja poľnohospodárstva a vidieka, ktorý bol schválený rozhodnutím Komisie C(2000) 3742 v konečnom znení z 12. decembra 2000, a zmenený a doplnený rozhodnutím Komisie H/2002/1936 11. júla 2002; keďže v rámci ministerstva verejných financií bol zriadený Národný fond na účel finančných úloh, ktoré sa majú plniť v rámci vykonávania programu Sapard.(5) V súlade s nariadením (ES) č. 1266/1999 a nariadením (ES) č. 2222/2000 Komisia analyzovala spôsobilosť štátu a sektoru na správu programu/projektu, postupov finančnej kontroly a štruktúr týkajúcich sa verejných financií a predpokladá, že pokiaľ ide o vykonávanie vyššie uvedených opatrení, Rumunsko spĺňa ustanovenia článkov 4 až 6 a prílohy k nariadeniu (ES) č. 2222/2000 a minimálne podmienky stanovené v prílohe k nariadeniu (ES) č. 1266/1999.(6) Agentúra Sapard uspokojivo zaviedla predovšetkým tieto kľúčové akreditačné kritériá: písomne stanovené postupy, oddelenie záväzkov, predprojektové schválenie a kontrola pred realizáciou platieb, platobné postupy, účtovné postupy, počítačové zabezpečenie, interný audit a, podľa vhodnosti, ustanovenia na verejné obstarávanie.(7) Rumunské úrady 11. júla 2002 poskytli aktualizovaný zoznam oprávnených nákladov v súlade s článkom 4 ods. 1, časti B dohody VDF, a Komisia nevzniesla v tejto veci námietky.0(8) Národný fond Ministerstva verejných financií uspokojivo zaviedol tieto kritériá spôsobilosti pre finančné úlohy, ktoré má plniť v rámci vykonávania programu Sapard v Rumunsku: pomôcka pre audit so zameraním na finančné toky, riadenie finančných tokov, príjem finančných prostriedkov, vyplácanie finančných prostriedkov Agentúre Sapard, zabezpečenie informačných technológií a vnútorný audit.(9) Preto je namieste upustiť od podmienky schválenia ex ante uvedenej v článku 12 ods. 1 nariadenia (ES) č. 1266/1999 a zveriť decentralizovanú správu pomoci Agentúre Sapard a Národnému fondu ministerstva verejných financií.(10) Pretože však overovanie, ktoré robila Komisia, vychádza z pripraveného, zatiaľ však ešte nefungujúceho systému, je namieste v súlade s článkom 3 ods. 2 nariadenia (ES) č. 2222/2000 dočasne zveriť správu programu Sapard Agentúre Sapard a Národnému fondu ministerstva verejných financií.(11) Konečné prevedenie správy programu Sapard sa predpokladá až po vykonaní ďalších overení, ktoré majú zabezpečiť uspokojivé fungovanie systému, a po splnení odporúčaní, ktoré môže Komisia vydať vo veci zverenia správy pomoci Agentúre Sapard a Národnému fondu Ministerstva verejných financií.(12) Aby sa prihliadlo k podmienkam uvedeným v článku 8 ods. 1 písm. b časti A dohody VDF, výdavky na základe tohto rozhodnutia sú oprávnené na spolufinancovanie spoločenstvom iba vtedy, ak príjemcom pomoci vznikli počnúc dňom tohto rozhodnutia alebo, ak vznikli neskôr, dňom vydania dokumentu, na základe ktorého sa stanú príjemcom pre príslušný projekt, s výnimkou štúdií realizovateľnosti a podobných štúdií a technickej pomoci, kde je tento dátum stanovený na 12. decembra 2000, za podmienky, že v žiadnom prípade neboli hradené Agentúrou Sapard pred dátumom tohto rozhodnutia,ROZHODLA TAKTO:Článok 1Týmto sa upúšťa od požiadavky, aby Komisia ex ante schválila výber projektov a uzatvorenie zmluvy Rumunskom.Článok 2Správa programu Sapard sa dočasne zveruje:1. Agentúre Sapard, podliehajúcej Ministerstvu poľnohospodárstva, výživy a lesníctva Rumunska, Negustori Street 1 B, Sector 2, RO, Bukurešť 2, pre vykonávanie opatrení "Spracovanie a predaj poľnohospodárskych výrobkov a produktov rybolovu", "Rozvoj a zlepšovanie infraštruktúry vidieka" a "Technická pomoc", stanovených v Programe pre rozvoj poľnohospodárstva a vidieka, ktorý bol schválený rozhodnutím Komisie C(2000) 3742 v konečnom znení 12. decembra 2000 a zmenený a doplnený rozhodnutím Komisie H/2002/1936, prijatým 11. júla 2002, a2. Národnému fondu ministerstva verejných financií, Apolodor Street 17, Sector 5, RO 70663 Bukurešť, pre finančné úlohy, ktoré má plniť v rámci vykonávania programu Sapard v Rumunsku.Článok 3Výdavky na základe tohto rozhodnutia sú oprávnené na spolufinancovanie spoločenstvom iba vtedy, ak príjemcom pomoci vznikli počnúc dňom tohto rozhodnutia alebo, ak vznikli neskôr, dňom vydania dokumentu, na základe ktorého sa stanú príjemcom pre príslušný projekt, s výnimkou štúdií realizovateľnosti a podobných štúdií a technickej pomoci, kde je tento dátum stanovený na 12. decembra 2000, za podmienky, že v žiadnom prípade neboli hradené Agentúrou Sapard pred dátumom tohto rozhodnutia.V Bruseli 31. júla 2002Za KomisiuFranz Fischlerčlen Komisie[1] Ú. v. ES L 161, 26.6.1999, s. 68.[2] Ú. v. ES L 161, 26.6.1999, s. 87.[3] Ú. v. ES L 342, 27.12.2001, s. 1.[4] Ú. v. ES L 253, 7.10.2000, s. 5.[5] Ú. v. ES L 304, 21.11.2001, s. 8.--------------------------------------------------